CELEX: C2006/261/17
Language: da
Date: 2006-10-28 00:00:00
Title: Sag C-308/06: Anmodning om præjudiciel afgørelse indgivet af High Court of Justice (England & Wales), Queen's Bench Division (Administrative Court) den 14. juli 2006 — The Queen på begæring af The International Association of Independent Tanker Owners (Intertanko), The International Association of Dry Cargo Shipowners (Intercargo), The Greek Shipping Co-operation Committee, Lloyd's Register, The International Salvage Union mod Secretary of State for Transport

28.10.2006   
            
            
               DA
            
            
               Den Europæiske Unions Tidende
            
            
               C 261/9
            
         Anmodning om præjudiciel afgørelse indgivet af High Court of Justice (England & Wales), Queen's Bench Division (Administrative Court) den 14. juli 2006 — The Queen på begæring af The International Association of Independent Tanker Owners (Intertanko), The International Association of Dry Cargo Shipowners (Intercargo), The Greek Shipping Co-operation Committee, Lloyd's Register, The International Salvage Union mod Secretary of State for Transport
   (Sag C-308/06)
   (2006/C 261/17)
   Processprog: engelsk
   Den forelæggende ret
   High Court of Justice (England & Wales), Queen's Bench Division (Administrative Court)
   Parter i hovedsagen
   
      Sagsøgere: The International Association of Independent Tanker (Intertanko), The International Association of Dry Cargo Shipowners (Intercargo), The Greek Shipping Co-operation Committee, Lloyd's Register og The International Salvage Union
   
      Sagsøgt: Secretary of State for Transport
   Præjudicielle spørgsmål
   
               1)
            
            
               Hvad angår stræder benyttet i international sejlads, en medlemsstats eksklusive økonomiske zone eller tilsvarende zone og det åbne hav: Er artikel 5, stk. 2, i direktiv 2005/35/EF (1) ugyldig, for så vidt som den begrænser undtagelserne i bilag I, regel 11, litra b), til MARPOL 73/78 og i bilag II, regel 6, litra b), til MARPOL 73/78 til ejerne, skibsførerne og besætningen?
            
         
               2)
            
            
               Hvad angår en medlemsstats territorialfarvand:
               
                           a.
                        
                        
                           Er direktivets artikel 4 ugyldig, for så vidt som den kræver, at medlemsstaterne anvender grov uagtsomhed som ansvarskriterium ved udtømning af forurenende stoffer; og/eller
                        
                     
                           b.
                        
                        
                           Er direktivets artikel 5, stk. 1, ugyldig, for så vidt som den udelukker anvendelsen af undtagelserne i bilag I, regel 11, litra b), til MARPOL 73/78 og i bilag II, regel 6, litra b), til MARPOL 73/78?
                        
                     
         
               3)
            
            
               Tilsidesætter direktivets artikel 4, som kræver, at medlemsstaterne vedtager national lovgivning, som medtager grov uagtsomhed som en ansvarsnorm, og som kriminaliserer udtømninger i territorialfarvande, den ret til uskadelige passage, der er anerkendt i De Forenede Nationers havretskonvention, og, i bekræftende fald, er artikel 4 for så vidt ugyldig?
            
         
               4)
            
            
               Tilsidesætter brugen af udtrykket »groft uagtsomt« i direktivets artikel 4 retssikkerhedsprincippet, og, i bekræftende fald, er artikel 4 for så vidt ugyldig?
            
         
      (1)  Europa-Parlamentets og Rådets direktiv 2005/35/EF af 7.9.2005 om forurening fra skibe og om indførelse af sanktioner for overtrædelser EFT L 255, s. 11.